A kurzus kódja: FIL-101.17, VKN-067.01	
A kurzus megnevezése: A tiszta ész csapdái	
	
A kurzus előadója: Csaba Ferenc	
A kurzus helye és ideje: i208, csütörtök 12.00-13.30.	

A kurzus előfeltétele(i): nincs	
A jegyszerzés módja(i): beszámoló	
Követelmények: óralátogatás, aktív részvétel	

A kurzus rövid leírása: 

Amikor egy paradoxonba ütközünk (azaz ha egy állítást és annak tagadását „látszólag” egyforma erős érvek támasztják alá), gyakran egész tudományterületek revíziójára kényszerülünk. A kurzus során néhány klasszikus és modern „csapdába” esünk bele – és próbálunk meg kimászni belőle.
1.	Zénón paradoxonjai. Utoléri-e Akhilleusz a teknőst? Ha nem, akkor mégis hogyan? [Az új változatok már bérgyilkos mesterlövészekről szólnak.]
2.	A hazug és rokonai: önreferencia pro és kontra, „definiálható-e az igazság?” Mi a helyzet, ha végtelen sok politikus hazugsággal vádolja egymást (brr)?
3.	A legjobb kérdés: ezt tették fel a filozófus-konferencia résztvevői az eseményt megtisztelő angyalnak. [És nem sokra jutottak a válasszal.]
4.	A meglepetés-dolgozat – ilyen nem létezik. Vagy mégis?
5.	A fogoly-dilemma és a Newcomb-paradoxon. Mi vezéreljen bennünket, ha „racionálisan” akarunk dönteni?
6.	A konfirmáció paradoxonjai: fekete hollók, fehér bárányok és zöké smaragdok – a tudományfilozófia esete a (klasszikus) logikával
7.	A Russell-paradoxon és Cantor tétele (kihagyhatatlan, de annál szebb).
8.	A hiperjáték, amely pont akkor ér véget véges számú lépés után, ha nem. – És ha már „véges számú lépésnél” tartunk:
9.	A végtelen „paradoxonjai”: könnyű dolga van a Hilbert-szálloda igazgatójának [Ezek nem igazi paradoxonok – de legalább kiderül, mi is „a” végtelen]
10.	A modalitások paradoxonjai: a biciklista matematikus, aki padlóra küldte a modális logikát (ne zavarjon senkit, ha még nem hallott „modális logikáról”)
11.	Tovább is van – csak igény és idő legyen rá (időutazás, valószínűség, Szentpétervár, vagy amit a hallgatóság akar…)

Irodalom:
Az órák anyagát handoutok foglalják össze, hasznos olvasmány még:
Sainsbury: Paradoxonok

Ajánlott irodalom:
Smullyan: Mi a címe ennek a könyvnek? A hölgy vagy a tigris?